|  |  |
| --- | --- |
|  | PRITARTA |
|  | Lopšelio-darželio tarybos |
|  | 2017-01-18 posėdžio |
|  | protokoliniu nutarimu |
|  | (protokolas Nr. V1-1) |
|  | PATVIRTINTA |
|  | Ukmergės vaikų lopšelio-darželio „Saulutė“ |
|  | direktoriaus 2017 m. vasario 1 d. |
|  | įsakymu Nr. V-17 |

**UKMERGĖS VAIKŲ LOPŠELIO-DARŽELIO „SAULUTĖ“**

**KIEMSARGIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Kiemsargis yra vaikų lopšelio-darželio ,,Saulutė“ darbuotojas (toliau lopšelio-darželio), dirbantis pagal darbo sutartį .
2. Kiemsargį į darbą priima ir atleidžia lopšelio-darželio direktorius Lietuvos Respublikos darbo kodekso bei kitų įstatymų nustatyta tvarka.
3. Kiemsargio pareigybė priskiriama D lygio darbuotojų pareigybių grupei, kurioms netaikomi išsilavinimo ar profesinės kvalifikacijos reikalavimai.
4. Kiemsargis yra atskaitingas lopšelio-darželio direktoriui ir tiesiogiai pavaldus lopšelio-darželio ūkvedžiui.
5. Kiemsargiui nesant darbe dėl pateisinamų priežasčių, jo pareigas atlieka kitas darbuotojas, paskirtas įstaigos vadovo nustatyta tvarka.

**II SKYRIUS**

**PAREIGYBĖS PASKIRTIS**

1. Kiemsargio pareigybės paskirtis – palaikyti tvarką ir švarą lopšelio-darželio teritorijoje, prižiūrėti lauko žaidimo aikštelių ir kiemo įrenginius, augmeniją.

# III SKYRIUS

# SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

1. Kiemsargis turi išmanyti:
   1. lopšelio-darželio darbo tvarkos taisykles, darbų saugos ir sveikatos, gaisrinės saugos taisyklių reikalavimus;
   2. darbui būtinų asmeninių apsaugos priemonių naudojimo ir priežiūros taisykles;
   3. higienos normas, kurios nustato pagrindinius reikalavimus lopšelio-darželio teritorijos priežiūrai;
   4. darbo įrankių, pagalbinių priemonių naudojimo ir priežiūros taisykles;
   5. buitinių atliekų tvarkymo pagrindus;
   6. kėlimo darbų leistinas normas.
2. Kiemsargis turi mokėti praktiškai panaudoti esamas pirmines gaisro gesinimo priemones kilus gaisrui.
3. Kiemsargis privalo vadovautis vadovo įsakymais, darbo tvarkos taisyklėmis, darbuotojų saugos ir sveikatos instrukcijomis, šios pareigybės aprašymu.

**IV SKYRIUS**

**KIEMSARGIO FUNKCIJOS**

1. Dirbti apsivilkus tvarkingais darbo drabužiais.
2. Nepatikėti savo pareigų vykdymo kitam asmeniui ir neatlikti darbų, nesusijusių su darbo užduoties vykdymu.
3. Šluoti teritorijos tvarkomas vietas, žiemos metu laiku šalinti sniegą ir ledą nuo šaligatvių, įstaigos teritorijos takų, šaligatvių, barstyti smėliu.
4. Prižiūrėti medžius, krūmus esančius įstaigos teritorijoje, genėti šakas, karpyti gyvatvores.
5. Jei įstaigos teritorijoje yra nulaužtų medžių šakų, jas sutvarkyti, supjaustyti, sukapoti bei nunešti į tam skirtą vietą.
6. Prižiūrėti vejas įstaigos teritorijoje, pjauti žolę, prieš tai išrinkus bei iššlavus šiukšles.
7. Įstaigos teritorijoje nedeginti šiukšlių ir neleisti kitiems kurti laužų.
8. Nuolat rinkti šiukšles į tam skirtus maišus bei išmesti į specialius konteinerius arba šiukšliavežę mašiną.
9. Pavojingas vietas aptverti tvora arba įspėjančiąja juosta.

**V** **SKYRIUS**

**KIEMSARGIO TEISĖS**

1. Reikalauti, kad įstaigos vadovas užtikrintų saugą ir sveikatą, aprūpintų darbo priemonėmis.
2. Sužinoti iš įstaigos vadovo apie darbo aplinkoje esančius sveikatai kenksmingus ir pavojingus veiksnius.
3. Nustatyta tvarka reikalauti, kad būtų atlyginta žala, padaryta sveikatai dėl nesaugių darbo sąlygų.
4. Neatlikti nurodytų darbų, esant netvarkingoms darbo priemonėms.
5. Dalyvauti įstaigos susirinkimuose bei reikšti savo nuomonę.

### VI SKYRIUS

### KIEMSARGIO ATSAKOMYBĖ

1. Kiemsargis atsako už:
   1. įstaigos teritorijos bei patalpų, priskirtų jam prižiūrėti, tvarką;
   2. tinkamą darbo laiko naudojimą patikėtoms pareigoms įvykdyti;
   3. darbo drausmės pažeidimą.
2. Už savo pareigų netinkamą vykdymą kiemsargis atsako įstaigos vidaus tvarkos taisyklių ir Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_

(Parašas)

\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_

(Data)